কৃষি নিয়ে শুরু করা এই কার্যক্রমটি তিনটি ক্ষেত্রে তাদের লক্ষ্য পূরণ করেছে। সবচেয়ে গুরুত্বপূর্ণ কাজ হলো আমাদের গ্রাহকদের সবুজ জালে আবদ্ধ করা। আমরা ঢাকা শহরের ১০% বাড়িকে আমাদের সবুজ যাত্রার আওতায় আনতে পেরেছি। নগরকৃষির অন্য একজন সদস্য আবু ইউসুফ শিহাব আরো যুক্ত করেছেন – আমাদের লক্ষ্য হলো ৫০লাখ জনগনকে তাদের বাড়ির ছাদে, উঠানে এমনকি বারান্দায় বাগান করার জন্য উৎসাহিত করা। পরিবেশের জন্য ক্ষতিকর কার্বন কমাতে নগরকৃষি গুরুত্বপূর্ণ ভুমিকা পালন করছে এবং আমরা এটাকে পরবর্তী পর্যায়ে নিয়ে যেতে চাই। তিনি উল্লেখ করেন, দলটি শহরের কৃষকদের জন্য সহজে ব্যবহার যোগ্য একটি APPS তৈরির কাজ করছে যা থেকে কৃষকরা কৃষি সম্পর্কে জানতে পারবে এবং স্বয়ংক্রিয় ব্যবস্থাপনার মাধ্যমে তারা তাদের বাগান পরিচর্যা করতে পারবে। ইতোমধ্যে নগরকৃষি বেশ কয়েকটি সম্মাননা ও তাদের কাজের স্বীকৃতি পেয়েছে। নগরকৃষির একজন সদস্য বাংলাদেশের পক্ষ থেকে নেপালে অনুষ্ঠিত Global Young Hero Conference এর প্রতিনিধি হিসেবে নির্বাচিত হয়েছিলো। নগরকৃষি অনেকাংশেই একটি প্রতিষ্ঠানের মত কাজ করে। যেমন তারা কর্মশালার মাধ্যমে বর্তমানে নগরকৃষিতে ১৫ জন সদস্য কাজ করছে, শ্যামলীতে তাদের অফিস, মোহম্মদপুরে তাদের মডেল বাগান এবং বসিলাতে তাদের একটি গুদাম ঘর রয়েছে। যেকেউ নগরকৃষি সম্পর্কে জানতে ফেসবুকে যোগাযোগ করতে পারেন।